Apríl 2009

## Udalosti
* 10. apríl – HC Košice sa stali 16-tym Majstrom slovenska v ľadovom hokeji
* 21. apríl – Oficiálne uvedenie projektu Svetovej digitálnej knižnice
* 24. apríl – Začal sa 73. ročník Majstrovstiev sveta v ľadovom hokeji v švajčiarskych mestách Bern a Kloten (Zápasy sa odohrajú v PostFinance Arene a v Zurich-Kloten Stadium). Súťaž trvala do 10. mája.

## Úmrtia
* 2. apríl – Miroslav Baran, slovenský spevák ľudových piesní, pedagóg a folklorista (* 1950)
* 5. apríl – Michal Otčenáš, slovenský historik (* 1956)
* 7. apríl – Pavol Palkovič, slovenský teoretik drámy a literatúry (* 1930)
* 8. apríl – Piotr Morawski, poľský horolezec (* 1976)
* 13. apríl – Karol Laco, slovenský právnik, vysokoškolský pedagóg, politik (* 1921)
* 13. apríl – Abel Paz, španielsky anarchista, bojovník a historik (* 1921)
* 14. apríl – Maurice Druon, francúzsky spisovateľ (* 1918)
* 14. apríl – Vojtech Filkorn, slovenský logik (* 1922)
* 16. apríl – Jozef Heriban, slovenský saleziánsky kňaz, polyglot, biblista, náboženský spisovateľ a misionár (* 1925)
* 19. apríl – Štefan Valach, slovenský vojak z povolania (* 1914)
* 21. apríl – Vivian Maierová, americká umelecká fotografka (* 1926)
* 21. apríl – Viliam Veteška, slovenský politik (* 1953)
* 28. apríl – Vít Bojňanský, slovenský botanik – fytopatológ (* 1921)

## Astronómia
* 4. apríl: Na snímkach kamery HiRISE (High Resolution Imaging Science Experiment) na palube americkej sondy MRO (Mars Reconnaissance Orbiter) vedci objavili na severnej pologuli Marsu malé, čerstvo vytvorené krátery. Okolo kráterov bol pozorovaný biely materiál a jeho spektrálnou analýzou sa potvrdilo, že ide o vodný ľad.astrovm.cz 
* 9. apríl: Vedecká družica Kepler vypustená 7. marca urobila prvé skúšobné snímky zvoleného hviezdneho poľa. Zahájenie jej vedeckého programu sa plánuje na 7. máj 2009.space.40 
* 21. apríl: Medzinárodný tím astronómov objavil doteraz najchladnejšieho hnedého trpaslíka. Jeho teplota je len 300°C, čo je menej ako povrchová teplota Venuše. Teplota objektu bola určená na základe pozorovaní pomocou ďalekohľadu Gemini-North na Mauna Kea. Tento hnedý trpaslík s označením Wolf 940B obieha okolo červeného trpaslíka Wolf 940 vo vzdialenosti asi 440&nbsp;AU. astrovm.cz
* 21. apríl: Tím astronómov vedený Michelom Mayorom oznámil objav zatiaľ najmenšej extrasolárnej planéty. Táto planéta má len 1,9 hmotnosti Zeme, predpokladá sa, že ide o terestrický objekt a patrí do systému hviezdy Gliese 581. Planéta obieha veľmi blízko materskej hviezdy v perióde 3,15 pozemského dňa. spaceprobes.kosmo.cz
* 23. apríl: Družicové observatórium Swift zaznamenalo zatiaľ najvzdialenejšie vzplanutie gama žiarenia. Veľké pozemské ďalekohľady napríklad Gemini North vzápätí zachytili jeho slabý infračervený dosvit. Toto vzplanutie s označením GRB 090423 je najvzdialenejšou zaznamenanou explóziou vôbec a došlo k nemu len 630 miliónov rokov po vzniku vesmíru.apod
* 29. apríl: Za pomoci Spitzerovho vesmírneho ďalekohľadu bolo objavených najmenej sto bielych trpaslíkov, okolo ktorých údajne obiehajú asteroidy. Objav je založený na infračervenom žiarení, ktoré 1 až 3% bielych trpaslíkov emituje. Z rozborov vyplývá, že  asteroidy sa vyskytujú u obrovského množstva bielych trpaslíkov, možno viac než u 5 miliónov len v našej galaxii.spaceprobes.kosmo.cz

Kategória:2009